La începutului lui 1945, Germania era pe punctul unui colaps militar total. Polonia căzuse pradă Armatei Roșii care se pregătea să traverseze fluviul Oder între Küstrin și Frankfurt, cu scopul de a captura Berlinul, aflat la 82 de kilometri spre vest. Forțele germane pierduseră recent Ofensiva din Ardeni în fața Aliaților, forțele britanice și canadiene traversau Rinul în regiunea Ruhr, inima industriei germane, iar forțele americane din sud capturaseră Lorena și avansau spre Mainz, Mannheim și Rin. Trupele germane din Italia s-au retras la nord, presate fiind de armatele americane și ale Commonwealth-ului ca parte a ofensivei de primăvară, pentru a înainta peste Pad și spre poalele Alpilor.